Robert Fisk

Robert Fisk (12. heinäkuuta 1946 Maidstone, Kent – 30. lokakuuta 2020 Dublin, Irlanti) oli brittiläinen, yli 30 vuotta Libanonin Beirutissa asunut toimittaja ja The Independent -sanomalehden Lähi-idän kirjeenvaihtaja ja asiantuntija vuodesta 1989. Hän suhtautui kriittisesti muun muassa Irakin sotaan. Fisk kirjoitti kriittisiä näkökulmia myös muun muassa korruptoituneista hallitsijoista arabimaissa sekä Turkin armenialaisten kansanmurhan kiistämisestä. Hän sai työstään lukuisia brittiläisiä ja kansainvälisiä palkintoja. Fisk suoritti tohtorin tutkinnon Trinity Collegessa Dublinissa."Robert Fisk: Celebrated Middle East correspondent of The Independent dies aged 74"The Independent, 2.11.2020. Haettu 2.11.2020. Journalistin tehtäväksi hän näki vallanpitäjien tarkkailemisen ja haastamisen.Youtube.com - Robert Fisk speaks at Frontline Club New York Event Viitattu 21.9.2011. Fisk kuoli 30. lokakuuta 2020 Irlannissa sairaalassa, jonne hän joutui huonovointisuuden vuoksi."Veteran journalist and author Robert Fisk dies aged 74", The Irish Times, 1.11.2020. Haettu 2.11.2020. ==Lapsuus ja nuoruus== Fiskin isä palveli Britannian armeijassa ensimmäisen maailmansodan aikaan. Fisk syntyi vuonna 1946, ja varttuessaan hän luki innokkaasti ulkomaita käsittelevät uutiset konservatiivisesta The Daily Telegraphista, jota hänen isänsä tilasi. Fisk kertoo Alfred Hitchcockin elokuvan Ulkomaankirjeenvaihtaja innostaneen häntä journalistiksi. Koulussa Fisk kertoo lukeneensa The Timesia joka iltapäivä ja lukeneensa innolla Hruštšovin puheen, joka käsitteli Stalinin tyranniaa. Fisk voitti koulunsa Current Affairs -palkinnon ja oli vakaasti päättänyt ryhtyä journalistiksi. Isä yritti suostutella pojasta lakimiestä tai lääkäriä, mutta aina kun asia otettiin esiin, Robert poistui huoneesta. Asia tuli esiin perheen ystävän kanssa käydyssä keskustelussa, kun Robertin isä kysyi ystävältä, mikä pojasta pitäisi tulla. Ystävä sanoi Robertille: "Kuvittele itsesi oikeussaliin. Näetkö itsesi lakimiehenä vai istumassa toimittajien aitiossa?" Robert vastasi olevansa toimittajien aitiossa. "Hänestä tulee journalisti", vastasi ystävä Robertin isälle.The Great War for Civilization: The Conquest Of The Middle- East ==Ura toimittajana== Kirjoitettuaan ensin kolme vuotta New Castle Evening Chronicleen ja Sunday Expressiin Fisk siirtyi The Timesin kirjeenvaihtajaksi Pohjois-Irlantiin. Ollessaan vuonna 1976 Portugalissa hän sai kirjeen lehden ulkomaantoimituksesta. Lähi-idän kirjeenvaihtajan paikka oli vapautunut ja sitä tarjottiin 29-vuotiaalle Fiskille. Fisk vastasi kutsuun myöntävästi, ja siitä lähtien hän raportoi Lähi-idästä kriisialueiden tapahtumista aina Algerian vapaussodasta Libanonin kriiseihin ja Irakin sotaan. Fisk nousi työnsä ansiosta arvostetuksi toimittajaksi ja asiantuntijaksi. Toisin kuin monet muut toimittajat, Fisk lähti tapahtumien keskipisteeseen, mikä on ollut vaarallista. Esimerkkinä voidaan mainita Afganistanin sota ja vuosi 2001, jolloin Fisk joutui paikallisten pakolaisten hyökkäyksen kohteeksi. Yhdysvaltalainen B-52-pommikone oli juuri tappanut suuren joukon afgaaneja, ja länsimaalaisena Fisk sai vihat päälleen. Hän pelastui islamilaisen uskonoppineen väliintulon ansiosta.Robert Fisk 's mini interview YouTube.com. Viitattu 8.10.2009 Fisk kertoo olleensa Irakin sodan aikaan Bagdadissa, kun ensimmäiset ohjukset lensivät hänen päänsä yli ja iskeytyivät kaupunkiin. Fisk kirjoitti useita kirjoja. Merkittävimpiä lienee yli 1 300-sivuinen The Great War for Civilization: The Conquest Of The Middle-East (2005). Fisk haastatteli uransa aikana kolme kertaa Osama bin Ladenia."Robert Fisk on Osama bin Laden at 50, Iraqi Death Squads and Why the Middle East is More Dangerous Now Than in Past 30 Years! Democracy Now!, 5.3.2007. Haettu 2.11.2020. Fisk esiintyi Ylen dokumentissa 2006 Libanonin konfliktin aikaan ja totesi Israelin iskun Khiamin YK-asemaan olleen täysin tahallinen ja vaati, että Suomen on selvitettävä, kuka ampui ohjuksen ja haastettava tämä henkilö sotaoikeuteen suomalaisen sotilaan murhasta. ==Palkinnot== * Jacob's Award (1991) * British International Journalist of the Year (seitsemän kertaa, joista kaksi kertaan Reporter of the Year) * Amnesty International UK Press Awards (1998 & 2000) * Orwell Prize (1999) * David Watt Prize (2001) * Martha Gellhorn Prize (2002) * Lannan Literary Award (2006) * Amalfi Coast Media Award (2011)Robert Fisk wins International Prize The Independent Viitattu 21.9.2011 ==Kirjallinen tuotanto== *The Point of No Return: The Strike which Broke the British in Ulster (1975) *In Time of War: Ireland, Ulster and the Price of Neutrality, 1939-1945 (2001) *Pity the Nation: Lebanon at War (3rd ed. 2001) *The Great War for Civilisation: The Conquest of the Middle East (2005) *The Age of the Warrior: Selected Writings (2008) *Robert Fisk on Algeria (2013) Independent Print Limited == Lähteet == == Aiheesta muualla == * *Fiskin kirjoituksia The Independent -lehdessä * Hannu Reime: Robert Fisk ja rehellinen journalismi *Robert Fiskin haastattelu Democracy Now! -kanavalla *The Robert Fisk phenomenon NzHerald Luokka:Vuonna 1946 syntyneet Luokka:Brittiläiset toimittajat Luokka:Brittiläiset sotakirjeenvaihtajat Luokka:Brittiläiset tietokirjailijat Luokka:Vuonna 2020 kuolleet Luokka:Seulonnan keskeiset artikkelit Luokka:Ulkomaankirjeenvaihtajat